Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 428

31. sorban feltüntetett betétösszegeknek a más időoszlopban történő korrekcióját kimutatni. Ezeket a „visszamaradó” betéteket a hitelintézet által becsült lejáratoknak megfelelő időintervallumokba kell elhelyezni. (Ezeket a várható kifizetés szerint átcsoportosított betétösszegeket az új időintervallumban — a kétszeres számbavétel elkerülése miatt — mint levonandó tételeket kell figyelembe venni a módosított bázispozíció kiszámítása során.) A 33. Lejárat nélküli eszközök sorban a bázispozíciót korrigálni lehet azon — az i) Lejárat nélküli oszlopban jelentett — tételekkel, amelyeknél (rész)törlesztés esedékessé válhat vagy megtérülése valószínűsíthető. (Ezek az összegek a módosításkor növelik a bázispozíció értékét.) A 34. Lejárat nélküli források sorban a hitelintézetnek az i) Lejárat nélküli oszlopban szereplő értékeket az általa becsült lejáratoknak (kifizetéseknek) megfelelően kell megosztania. Ezek a forrásösszegek a módosításkor, mint levonandó tételek, csökkentik a bázispozíció értékét. A 41. Módosított bázis pozíció sorban a 31—34. sorokban feltüntetett összegekkel korrigált bázispozíciót kell kimutatni. A 42. Halmozott módosított bázispozíció sorban az egymást követő oszlopokban számított módosított bázispozíciók összeadásával létrejött értékeket, azaz a kumulált összeget kell feltüntetni. A Mérlegen kívüli tételek lejárati bontását a sorokban részletezett ügyletek (tételek) szerint kell kimutatni. A követeléseket az 51. sorban, a kötelezettségeket az

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes